《甲戌民风近体寄叶给事八首 其二》
明代·龚诩

昨过任溪南北村，百家能得几家存。春秋旦暮常愁饿，父母妻家半病瘟。

荇粉磨成连浊土，榆皮剥尽到深根。相逢无复人形状，两颊何曾断泪痕。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。